ਯੁਵਾ ਮਾਮਲੇ ਤੇ ਖੇਡ ਮੰਤਰਾਲਾ
ਭਾਰਤ ਹੁਣ ਭਵਿੱਖ ਨੂੰ ਧਿਆਨ ਵਿੱਚ ਰੱਖ ਕੇ ਅੱਗੇ ਵਧ ਰਿਹਾ ਹੈ, ਜਿਸ ਵਿੱਚ ਪ੍ਰਧਾਨ ਮੰਤਰੀ ਦਾ ਡੀਈਐੱਸਆਈ  ਫਾਰਮੂਲਾ ਸਭ ਤੋਂ ਵੱਧ ਯੋਗਦਾਨ ਪਾ ਰਿਹਾ ਹੈ: ਸ਼੍ਰੀ ਕਾਰਤੀਕੇਯ ਸ਼ਰਮਾ, ਮੈਂਬਰ, ਰਾਜ ਸਭਾ
ਪੰਜਾਬ ਯੂਨੀਵਰਸਿਟੀ  ਵਿਖੇ ਜੀ20 ਯੂਥ ਇੰਟਰਨੈਸ਼ਨਲ ਸੈਮੀਨਾਰ ਵਿੱਚ, ਅੱਜ ਚਾਰ ਟੈਕਨੀਕਲ ਸੈਸ਼ਨ ਆਯੋਜਿਤ ਕੀਤੇ ਗਏ, ਜਿਸ ਤੋਂ ਬਾਅਦ ਸਮਾਪਤੀ ਸੈਸ਼ਨ ਹੋਇਆ।
ਸਮਾਪਤੀ ਸੈਸ਼ਨ ਦੀ ਸ਼ੁਰੂਆਤ ਸ਼੍ਰੀ ਕਾਰਤੀਕੇਯ ਸ਼ਰਮਾ, ਰਾਜ ਸਭਾ ਮੈਂਬਰ ਦੇ ਸੰਬੋਧਨ ਨਾਲ ਹੋਈ। ਉਨ੍ਹਾਂ ਨੇ ਦੱਸਿਆ ਕਿ ਕਿਵੇਂ ਭਾਰਤ ਸਹੀ ਦਿਸ਼ਾ ਵਿੱਚ ਅੱਗੇ ਵਧ ਰਿਹਾ ਹੈ ਅਤੇ ਦੇਸ਼ ਦੇ ਨੌਜਵਾਨਾਂ ਨੂੰ ਸਹੀ ਦਿਸ਼ਾ ਵਿੱਚ ਲਿਜਾਣ ਲਈ ਕਈ ਕਦਮ ਚੁੱਕੇ ਜਾ ਰਹੇ ਹਨ। ਸ਼੍ਰੀ ਸ਼ਰਮਾ ਨੇ ਇਸ ਬਾਰੇ ਵੀ ਚਰਚਾ ਕੀਤੀ ਕਿ ਕਿਵੇਂ ਭਾਰਤ ਨੇ ਦੁਨੀਆ ਦੇ ਨਕਸ਼ੇ 'ਤੇ ਵੱਖਰੀ ਪਹਿਚਾਣ ਬਣਾਈ ਹੈ। ਉਨ੍ਹਾਂ ਜ਼ੋਰ ਦੇ ਕੇ ਕਿਹਾ ਕਿ "ਪਿਛਲੇ 3 ਇਨਕਲਾਬਾਂ ਦੇ ਉਲਟ ਜਿਨ੍ਹਾਂ ਵਿੱਚ ਗੁਲਾਮੀ ਦੀ ਮਾਨਸਿਕਤਾ ਨੂੰ ਦੇਖਿਆ ਅਤੇ ਬਰਦਾਸ਼ਤ ਕੀਤਾ ਗਿਆ ਸੀ, ਭਾਰਤ ਹੁਣ ਭਵਿੱਖ ਨੂੰ ਧਿਆਨ ਵਿੱਚ ਰੱਖ ਕੇ ਅੱਗੇ ਵਧ ਰਿਹਾ ਹੈ, ਜਿਸ ਵਿੱਚ ਪ੍ਰਧਾਨ ਮੰਤਰੀ ਦਾ DESI ਫਾਰਮੂਲਾ ਸਭ ਤੋਂ ਵੱਧ ਯੋਗਦਾਨ ਪਾ ਰਿਹਾ ਹੈ।" ਉਨ੍ਹਾਂ ਸਮਝਾਇਆ, “ਡੀ- ਡਿਜੀਟਲ; ਈ-ਐਂਟਰਪ੍ਰਿਨਿਓਰਸ਼ਿਪ; ਐੱਸ- ਸਕਿੱਲ ਵਿਕਾਸ ਅਤੇ ਆਈ- ਇਨੋਵੇਸ਼ਨ ਅਤੇ ਇੰਡੀਆ ਫ਼ਸਟ”।
ਅਨੁਸੂਚਿਤ ਜਾਤੀਆਂ ਬਾਰੇ ਰਾਸ਼ਟਰੀ ਕਮਿਸ਼ਨ ਦੇ ਚੇਅਰਮੈਨ ਸ਼੍ਰੀ ਵਿਜੇ ਸਾਂਪਲਾ ਨੇ ਆਪਣੇ ਇੰਟਰਐਕਟਿਵ ਸੈਸ਼ਨ ਰਾਹੀਂ ਹਾਜ਼ਰੀਨ ਦੇ ਸੁਆਲਾਂ ਦੇ ਜਵਾਬ ਦਿੱਤੇ। ਉਨ੍ਹਾਂ ਸਾਂਝਾ ਕੀਤਾ ਕਿ ਵਿਅਕਤੀਗਤ ਤੌਰ 'ਤੇ, ਉਹ ਕਦੇ ਵੀ ਖੁਦ ਕਾਲਜ ਨਹੀਂ ਗਏ ਪਰ ਉਨ੍ਹਾਂ ਕਮਿਸ਼ਨ ਦੇ ਚੇਅਰਮੈਨ ਬਣਨ ਤੋਂ ਬਾਅਦ ਅਤੇ ਮਹਿਮਾਨ ਵਜੋਂ ਆਪਣੇ ਵਿਭਿੰਨ ਕਾਲਜਾਂ ਦੇ ਦੌਰਿਆਂ ਦੁਆਰਾ ਬਹੁਤ ਕੁਝ ਸਿੱਖਿਆ ਹੈ ਜਿੱਥੇ ਉਨ੍ਹਾਂ ਨੇ ਦੇਸ਼ ਦੇ ਨੌਜਵਾਨਾਂ ਨਾਲ ਨਜ਼ਦੀਕ ਤੋਂ ਗੱਲਬਾਤ ਕੀਤੀ ਸੀ।
ਪੰਜਾਬ ਅਤੇ ਹਰਿਆਣਾ ਹਾਈਕੋਰਟ ਦੇ ਮਾਣਯੋਗ ਜਸਟਿਸ ਵਿਨੋਦ ਭਾਰਦਵਾਜ ਨੇ ਵਿਦਿਆਰਥੀਆਂ ਨੂੰ ਸੰਬੋਧਨ ਕਰਦਿਆਂ ਕਿਹਾ ਕਿ "ਆਪਣੇ ਆਪ ਨੂੰ ਸਵਾਲ ਕਰੋ ਅਤੇ ਸਿਰਫ਼ ਆਲੋਚਨਾ ਕਰਨ ਲਈ ਨਹੀਂ, ਬਲਕਿ ਅੱਗੇ ਸੁਧਾਰ ਲਈ ਉਸਾਰੂ ਆਲੋਚਨਾ ਕਰੋ।”
ਇਸ ਤੋਂ ਪਹਿਲਾਂ, ਉਦਘਾਟਨੀ ਸੈਸ਼ਨ ਤੋਂ ਬਾਅਦ, ਵੱਖੋ-ਵੱਖ ਥਾਵਾਂ 'ਤੇ ਚਾਰ ਸਮਾਨਾਂਤਰ ਪੈਨਲ ਚਰਚਾਵਾਂ ਹੋਈਆਂ। ਪਹਿਲਾ ਸੈਸ਼ਨ ਲਾਅ ਆਡੀਟੋਰੀਅਮ ਵਿੱਚ ਹੋਇਆ ਜਿਸ ਵਿੱਚ "ਕੰਮ ਦਾ ਭਵਿੱਖ: ਉਦਯੋਗ 4.0, ਇਨੋਵੇਸ਼ਨ ਅਤੇ 21ਵੀਂ ਸਦੀ" ਵਿਸ਼ੇ 'ਤੇ ਧਿਆਨ ਕੇਂਦਰਿਤ ਕੀਤਾ ਗਿਆ। ਸੈਸ਼ਨ ਦੇ ਉੱਘੇ ਬੁਲਾਰਿਆਂ ਵਿੱਚ ਪ੍ਰੋ. ਮਨੂ ਸ਼ਰਮਾ, ਯੂਆਈਈਟੀ, ਪੰਜਾਬ ਯੂਨੀਵਰਸਿਟੀ ਦੀ ਮਕੈਨੀਕਲ ਇੰਜੀਨੀਅਰਿੰਗ ਸ਼ਾਖਾ ਦੇ ਫੈਕਲਟੀ ਮੈਂਬਰ; ਪ੍ਰੋ. ਡਗਲਸ ਲੇਕੋਰਚਿਕ ਪ੍ਰੋਫੈਸਰ ਆਵੑ ਐਜੂਕੇਸ਼ਨ , ਫੇਅਰਮੌਂਟ ਯੂਨੀਵਰਸਿਟੀ, ਉੱਤਰੀ ਕੈਰੋਲੀਨਾ; ਡਾ. ਸ਼੍ਰੀਕਰ ਵੁੱਲੀ, ਬਹੁਤ ਹੀ ਤਜਰਬੇਕਾਰ ਵਿੰਡ ਟਰਬਾਈਨ ਸਪੈਸ਼ਲਿਸਟ ਆਰ ਐਂਡ ਡੀ ਇੰਜੀਨੀਅਰ; ਡਾ. ਚਮਕੌਰ ਅਠਵਾਲ, ਬਰਮਿੰਘਮ ਸਿਟੀ ਯੂਨੀਵਰਸਿਟੀ ਵਿਖੇ ਕੰਪਿਊਟਿੰਗ, ਇੰਜਨੀਅਰਿੰਗ ਅਤੇ ਬਿਲਟ ਇਨਵਾਇਰਨਮੈਂਟਲ ਫੈਕਲਟੀ ਮੈਂਬਰ; ਅਤੇ ਮਿਸਟਰ ਸ਼ਸ਼ਾਂਕ ਚਿਤਲਾਂਗਿਰੀ, ਜੋ ਕਿ ਸੌਲਿਊਸ਼ਨ ਆਰਕੀਟੈਕਚਰ, ਸਿਸਟਮ ਡਿਜ਼ਾਈਨ, ਅਤੇ ਵਰਟੀਕਲ ਇੰਟੀਗਰੇਸ਼ਨ 'ਤੇ ਧਿਆਨ ਕੇਂਦਰਤ ਕਰਦੇ ਹੋਏ, ਇੱਕ ਬਹੁ-ਅਨੁਸ਼ਾਸਨੀ ਟੈਕਨੋਲੋਜੀ ਵਿਕਾਸ ਪ੍ਰੋਫੈਸ਼ਨਲ ਹਨ, ਸ਼ਾਮਲ ਸਨ।
ਦੂਸਰਾ ਸੈਸ਼ਨ ਮੂਟ ਕੋਰਟ ਹਾਲ ਵਿਖੇ "ਸ਼ੇਅਰਡ ਫਿਊਚਰ: ਯੂਥ ਇਨ ਡੈਮੋਕਰੇਸੀ ਐਂਡ ਗਵਰਨੈਂਸ" ਵਿਸ਼ੇ 'ਤੇ ਆਯੋਜਿਤ ਕੀਤਾ ਗਿਆ ਸੀ। ਮੁੱਖ ਬੁਲਾਰੇ ਸਨ: ਪ੍ਰੋ. ਜਯੋਤੀ ਰਤਨ, ਪ੍ਰੋਫੈਸਰ ਆਵੑ ਲਾਅ, ਪੰਜਾਬ ਯੂਨੀਵਰਸਿਟੀ; ਸ਼੍ਰੀ ਅਨੂਪ ਗੁਪਤਾ, ਮੇਅਰ, ਚੰਡੀਗੜ੍ਹ; ਡਾ. ਜਸਲੀਨ ਕੌਰ, ਅਸਿਸਟੈਂਟ ਪ੍ਰੋਫੈਸਰ , ਪੰਜਾਬ ਯੂਨੀਵਰਸਿਟੀ; ਪ੍ਰਾਚੀ ਹਜੇਲਾ, ਇੰਡੀਅਨ ਬਾਰ ਐਸੋਸੀਏਸ਼ਨ, 2019 ਦੁਆਰਾ ਅਕਾਦਮੀਸ਼ੀਅਨ ਸ਼੍ਰੇਣੀ ਵਿੱਚ ਭਾਰਤ ਦੀਆਂ 100 ਸਭ ਤੋਂ ਪ੍ਰਭਾਵਸ਼ਾਲੀ ਮਹਿਲਾਵਾਂ ਵਿੱਚੋਂ ਇੱਕ ਵਜੋਂ ਸਨਮਾਨਿਤ; ਸ਼ਿਤਿਜ ਗੋਇਲ, ਐਡਵੋਕੇਟ; ਸ਼੍ਰੀ ਰੋਸ਼ਨ ਮਿੱਤਲ ਅਤੇ ਸ਼੍ਰੀ ਲਕਸ਼ਿਤ ਮਿੱਤਲ।
ਤੀਸਰਾ ਸੈਸ਼ਨ "ਸ਼ੇਅਰਡ ਫਿਊਚਰ: ਯੂਥ ਇਨ ਡੈਮੋਕਰੇਸੀ ਐਂਡ ਗਵਰਨੈਂਸ" ਵਿਸ਼ੇ 'ਤੇ ਡਾ. ਸੰਜੀਵ ਪਰਾਸ਼ਰ, ਕ੍ਰਿਸ਼ਨ ਕਾਹਨਾ, ਰਾਜੀਵ ਸਕੂਜਾ, ਅਮਰ ਵਿਵੇਕ, ਮਿਰਲਨ ਸੇਠੀ, ਰੌਬਰਟ ਯਾਰਕ ਸਮੇਤ ਉੱਘੇ ਬੁਲਾਰਿਆਂ ਦੇ ਨਾਲ ਯੂਬੀਐੱਸ ਕਾਨਫਰੰਸ ਹਾਲ ਵਿਖੇ ਆਯੋਜਿਤ ਕੀਤਾ ਗਿਆ।
ਚੌਥਾ ਸੈਸ਼ਨ ਪ੍ਰੋ. ਆਸ਼ੂਤੋਸ਼ ਕੁਮਾਰ, ਡਾ. ਉਤਸਵ ਕੁਮਾਰ ਸਿੰਘ, ਡਾ. ਬਸੰਤ ਕੁਮਾਰ, ਐਡਵੋਕੇਟ ਅਰਜੁਨ ਸ਼ਿਓਰਾਨ, ਜਿਤੇਨ ਕੁਮਾਰ, ਸਚਿਨ ਗੁਪਤਾ, ਡਾ. ਰੀਤੂ ਖੋਸਲਾ, ਅਤੇ ਡਾ. ਖੁਸ਼ਬੂ ਮਹਾਜਨ ਸਮੇਤ ਉੱਘੇ ਬੁਲਾਰਿਆਂ ਦੇ ਨਾਲ ਰਾਜਨੀਤੀ ਸ਼ਾਸਤਰ ਵਿਭਾਗ ਦੇ ਸੈਮੀਨਾਰ ਹਾਲ ਵਿਖੇ ਆਯੋਜਿਤ ਕੀਤਾ ਗਿਆ।
ਦੁਪਹਿਰ ਦੇ ਖਾਣੇ ਤੋਂ ਬਾਅਦ ਦੇ ਟੈਕਨੀਕਲ ਸੈਸ਼ਨਾਂ ਵਿੱਚ ਵਿਭਿੰਨ ਬੁਲਾਰੇ: ਪ੍ਰੋ. ਦਵਿੰਦਰ ਸਿੰਘ; ਅਮਿਤ ਸ਼ਰਮਾ, ਡਾ. ਬਲਵਿੰਦਰ ਕੌਰ, ਡਾ. ਮਧੂਮਿਤਾ ਕੋਠਾਰੀ, ਵਰੁਣ ਚਾਚਰ, ਪ੍ਰਣਵ ਚਮੋਲੀ ਅਤੇ ਗੌਤਮ ਭਾਰਦਵਾਜ ਸ਼ਾਮਿਲ ਸਨ।
ਸਮਾਪਤੀ ਸੈਸ਼ਨ ਵਿੱਚ, ਪ੍ਰੋ. ਦਵਿੰਦਰ ਸਿੰਘ, ਪੰਜਾਬ ਯੂਨੀਵਰਸਿਟੀ ਨੇ ਯੁਵਾ ਮਾਮਲੇ ਅਤੇ ਖੇਡ ਮੰਤਰਾਲੇ ਦਾ ਉਨ੍ਹਾਂ ਦੇ ਸਹਿਯੋਗ ਲਈ ਤਹਿ ਦਿਲੋਂ ਧੰਨਵਾਦ ਕੀਤਾ। ਉਨ੍ਹਾਂ 200 ਤੋਂ ਵੱਧ ਮਾਨਤਾ ਪ੍ਰਾਪਤ ਕਾਲਜਾਂ, ਖੇਤਰੀ ਕੇਂਦਰਾਂ ਅਤੇ ਪੰਜਾਬ ਯੂਨੀਵਰਸਿਟੀ ਦੇ ਵਿਭਾਗਾਂ ਦਾ ਉਨ੍ਹਾਂ ਦੀ ਭਾਗੀਦਾਰੀ ਅਤੇ ਉਤਸ਼ਾਹ ਲਈ ਧੰਨਵਾਦ ਕੀਤਾ।